smcproject/ml-wiki-sentences huggingface dataset:
സ്വാതന്ത്ര്യസമരത്തിന്‌ ആവേശം പകരുന്നതിന്‌ ഒപ്പം മലയാളികളുടെ ഏകീകരണവും സംസ്‌കാരികമായ വളർച്ചയും സാമൂഹ്യമായ ഉച്ചനീചത്വങ്ങളുടെ നിർമ്മാർജ്ജനവും കുറൂരിന്റെതെന്ന പോലെ തന്നെ മാതൃഭൂമിയുടെയും ലക്ഷ്യങ്ങളിൽ പ്രാധാന്യമുള്ളവയായിരുന്നു.
മഹാകവി ടി.ആർ .
നായർ അനിൽ അക്കര എം എൽ എ. പരമേശ്വരൻ മാസ്റ്റർ - മികച്ച അധ്യാപകനുള്ള  രാഷ്‌ട്രപതി അവാർഡ് ജേതാവ് 2010 ബ്രഹ്മശ്രീ കാപ്പിൽ മഠം ശംഭു എമ്പ്രാന്തിരി :  വേദ പണ്ഡിതൻ , പ്രശസ്ത പാചക വിദ്വാൻ പി. വേണു - പ്രശസ്ത ചലച്ചിത്ര സംവിധായകൻ.
പുറനാട്ടുകര പാട്ടത്തിൽ വേണുഗോപാലമേനോൻ എന്ന് മുഴുവൻ പേര്.
1967-ൽ പുറത്തിറങ്ങിയ 'ഉദ്യോഗസ്ഥ' എന്ന ചിത്രത്തിലൂടെ ചലച്ചിത്രലോകത്തെത്തിയ വേണു 'ഉദ്യോഗസ്ഥ വേണു' എന്നും അറിയപ്പെട്ടിരുന്നു.
ഇരുപതോളം ചിത്രങ്ങൾ അദ്ദേഹം സംവിധാനം ചെയ്തു.
ജീവിതത്തിന്റെ സിംഹഭാഗവും അദ്ദേഹം ചെന്നൈയിലാണ് ചെലവഴിച്ചത്.
2011-ൽ അദ്ദേഹം അന്തരിച്ചു.
അശോകൻ പുറനാട്ടുകര : പ്രശസ്ത സംസ്കൃതപണ്ഡിതനായിരുന്ന അശോകൻ പുറനാട്ടുകര 1952-ൽ ജനിച്ചു.
കേരളത്തിലെ ആദ്യത്തെ സമ്പൂർണ്ണ സംസ്കൃതമാസികയായിരുന്ന 'ഭാരതമുദ്ര'യുടെ പത്രാധിപർ എന്ന നിലയിൽ പ്രവർത്തിച്ചിട്ടുണ്ട്.
നിരവധി സ്ഥലങ്ങളിൽ സംസ്കൃതാധ്യാപകനായിരുന്ന അദ്ദേഹം 2014-ൽ അന്തരിച്ചു.
പി. വേണു
മലയാള ചലച്ചിത്ര സംവിധായകനും നിർമാതാവുമായിരുന്നു പി. വേണു എന്നറിയപ്പെട്ടിരുന്ന പാട്ടത്തിൽ വേണുഗോപാലമേനോൻ .
32 ചിത്രങ്ങൾക്ക് സംവിധാനം നിർവഹിച്ച ഇദ്ദേഹം പ്രേംനസീറിനെ നായകനാക്കിയാണ് 16 ചലച്ചിത്രങ്ങൾ സംവിധാനം ചെയ്തിട്ടുള്ളത്.
ആദ്യ ചിത്രമായ ഉദ്യോഗസ്ഥയ്ക്ക് ശേഷം ഉദ്യോഗസ്ഥ വേണു എന്ന പേരിൽ അറിയപ്പെട്ടു.
തൃശ്ശൂർ ജില്ലയിലെ പുറനാട്ടുകരയിൽ 1940 നവംബർ 8-ന് ജനിച്ചു.
മാധവക്കുറുപ്പും അമ്മിണിയമ്മയുമായിരുന്നു മാതാപിതാക്കൾ.
ഇവരുടെ മൂന്നുമക്കളിൽ മൂത്തവനായിരുന്നു വേണുഗോപാലമേനോൻ എന്ന വേണു.
1967-ൽ പുറത്തിറങ്ങിയ ഉദ്യോഗസ്ഥയാണ് ആദ്യമായി സംവിധാനം നിർവഹിച്ച ചിത്രം.
1969-ൽ പുറത്തിറങ്ങിയ വിരുന്നുകാരി എന്ന സിനിമയുടെ നിർമ്മാതാവും ഇദ്ദേഹമായിരുന്നു.
2003-ൽ പുറത്തിറങ്ങിയ പരിണാമം ആണ് അവസാനം സംവിധാനം ചെയ്ത ചിത്രം.
മാടമ്പ് കുഞ്ഞുകുട്ടൻ നായകനായ ഈ ചിത്രത്തിലെ പ്രകടനത്തിന് അദ്ദേഹത്തിന് ഇസ്രായേൽ ഫിലിം ഫെസ്റ്റിവലിന്റെ അംഗീകാരം ലഭിച്ചിരുന്നു.
45 വർഷത്തോളമായി ചെന്നൈയിലായിരുന്നു താമസിച്ചിരുന്നത്.
ഹൃദയാഘാതം മൂലം ചെന്നൈ ഷേണായ്‌നഗറിലെ വസതിയിൽ 2011 മേയ് 25-ന് രാവിലെ 9.20-ന് 70--ാം വയസ്സിൽ അന്തരിച്ചു .
മൃതദേഹം നാട്ടിലെത്തിച്ച ശേഷം തിരുവില്വാമല പാമ്പാടി ഐവർമഠം ശ്മശാനത്തിൽ സംസ്കരിച്ചു.
ഭാര്യ: സുശീല.
മക്കൾ: വിജയ് മേനോൻ, ശ്രീദേവി.
സംവിധാനം നിർവഹിച്ച ചലച്ചിത്രങ്ങൾ ഉദ്യോഗസ്ഥ വിരുതൻ ശങ്കു വിരുന്നുകാരി വീട്ടുമൃഗം സി.ഐ.ഡി. നസീർ ടാക്സികാർ പ്രേതങ്ങളുടെ താഴ്‌വര ബോയ്ഫ്രണ്ട് രാത്രിയിലെ യാത്രക്കാർ ആൾമാറാട്ടം (ചലച്ചിത്രം) അറിയപ്പെടാത്ത രഹസ്യം വാർഡ് നമ്പർ ഏഴ് അരഞ്ഞാണം(ചലച്ചിത്രം) പാറശ്ശാല പാച്ചൻ പയ്യന്നൂർ പരമു പരിണാമം അമൃതചുംബനം അവളുടെ പ്രതികാരം പിച്ചാത്തി കുട്ടപ്പൻ പുരസ്കാരങ്ങൾ
ഇസ്രായേൽ ഫിലിം ഫെസ്റ്റിവലിൽ 2002ൽ പരിണാമം എന്ന സിനിമ മികച്ച തിരക്കഥയ്ക്കുള്ള പുരസ്കാരം നേടി.
അശോകൻ പുറനാട്ടുകര ഇംഗ്ലീഷ് വിലാസം https://ml.wikipedia.org/wiki/Ashokan_Puranattukara അശോകൻ പുറണാട്ടുകര
കേരളത്തിലെ പ്രമുഖനായ സംസ്കൃത പണ്ഡിതനും സംസ്കൃതഭാഷാശാസ്ത്രജ്ഞനുമായിരുന്നു അശോകൻ പുറനാട്ടുകര (1952 ഡിസംബർ 10 - 2014 മേയ് 9) .
കേരളത്തിലെ ആദ്യത്തെ സമ്പൂർണ്ണ സംസ്കൃതമാസികയായ 'ഭാരതമുദ്ര'യുടെ സ്ഥാപകനും ദീർഘകാലപത്രാധിപരും ആയിരുന്നു അദ്ദേഹം.
തൃശ്ശൂരിനടുത്ത പുറനാട്ടുകര ഗ്രാമത്തിൽ എ. രാമകൃഷ്ണമേനോൻ, കെ. മീനാക്ഷിക്കുട്ടിയമ്മ എന്നീ ദമ്പതികളുടെ പുത്രനായി 1952 ഡിസംബർ 10നാണു് അശോകൻ ജനിച്ചതു്.
പുറനാട്ടുകര ശ്രീരാമകൃഷ്ണഗുരുകുലവിദ്യാമന്ദിരം, തൃശ്ശൂർ ശ്രീകേരളവർമ്മ കോളേജ് , പട്ടാമ്പി സംസ്കൃതകോളേജ് , തൃശ്ശൂർ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡീസ് ഇൻ എഡ്യുക്കേഷൻ എന്നിവിടങ്ങളിലായി വിദ്യാഭ്യാസം പൂർത്തിയാക്കി.
2014 മേയ് 9-ാം ൹ തൃശ്ശൂരിൽ വെച്ച് അദ്ദേഹം ചരമമടഞ്ഞു.
വിദ്യാഭ്യാസം, സാഹിത്യം, സാംസ്കാരികസാമൂഹ്യകലാരംഗങ്ങൾ, പരിസ്ഥിതി തുടങ്ങിയ വിവിധ തുറകളിൽ അശോകൻ സ്വന്തം വ്യക്തിമുദ്ര പതിപ്പിച്ചു.
പുറനാട്ടുകര ശ്രീരാമകൃഷ്ണാശ്രമത്തിന്റെ ആശിസ്സുകളോടെ, എന്നാൽ ഏറെക്കുറെ  ഒരു ഒറ്റയാൾ ദൗത്യമെന്ന നിലയിൽതന്നെ  അദ്ദേഹം 1980-ൽ കേരളത്തിൽ ആദ്യമായി ഭാരതമുദ്ര എന്ന പേരിൽ ഒരു സമ്പൂർണ്ണസംസ്കൃതമാസിക ആരംഭിച്ചു .
പുരാതനവും ആധുനികവുമായ വിവിധവിഷയങ്ങളെക്കുറിച്ചുള്ള ലേഖനങ്ങൾ, വാർത്തകൾ, ചെറുകഥകൾ, കവിതകൾ തുടങ്ങി വൈവിദ്ധ്യമായ  ഉള്ളടക്കത്തിൽ പുറത്തിറങ്ങുന്ന ഭാരതമുദ്ര ദേവനാഗരി ലിപിയിൽ തന്നെ, എന്നാൽ തികച്ചും ലളിതമായ ശൈലിയിലാണു് തയ്യാറാക്കപ്പെടുന്നതു് .
ഭാരതമുദ്രയ്ക്കു പുറമേ, വാർത്തകൾക്കു കൂടുതൽ പ്രാമുഖ്യം നൽകിക്കൊണ്ടു് ഭുവനമുദ്ര എന്ന പേരിൽ ഒരു ദ്വൈവാരികാസംസ്കൃതപത്രവും അദ്ദേഹം ആരംഭിക്കുകയുണ്ടായി.
അനാമിക എന്ന സംസ്കൃതകഥാസമാഹാരമാണു് അശോകൻ പുറനാട്ടുകരയുടെ മുഖ്യ സ്വതന്ത്രസാഹിത്യ കൃതി.
സംസ്കൃതവ്യാകരണസംബന്ധിയായി അദ്ദേഹം നിരവധി ഗ്രന്ഥങ്ങൾ രചിച്ചു.
മാടമ്പ് കുഞ്ഞുകുട്ടന്റെ ''മഹാപ്രസ്ഥാനം'' ഉൾപ്പെടെ അനേകം മലയാളകൃതികൾ അദ്ദേഹം സംസ്കൃതത്തിലേക്കു തർജ്ജമ ചെയ്യുകയുണ്ടായി.
അറിയപ്പെടുന്ന ഒരു സംസ്കൃതപ്രഭാഷകൻ കൂടിയായിരുന്നു അദ്ദേഹം.
പുറനാട്ടുകരയ്ക്കു സമീപമുള്ള വിലങ്ങൻ കുന്നു് സർക്കാർ അധീനതയിൽനിന്നു കൈവിട്ടുപോകാതെ ഒരു പൊതുസ്വത്തായി നിലനിർത്താൻ അദ്ദേഹം തുടങ്ങിവെച്ച സമരം ഒട്ടേറെ ജനശ്രദ്ധയാകർഷിച്ചു.
ഇതേത്തുടർന്നു് വിലങ്ങൻകുന്നു് തൃശ്ശൂർ നഗരത്തിനു സമീപമുള്ള പ്രധാനപ്പെട്ട ഒരു വിനോദസഞ്ചാരകേന്ദ്രവും പരിസ്ഥിതിസൗഹൃദപ്രദേശവുമായി പ്രഖ്യാപിക്കപ്പെട്ടു.
ഇതിനോടനുബന്ധിച്ച് അദ്ദേഹം വിലങ്ങൻ സംരക്ഷണസമിതി, വിലങ്ങൻ ട്രക്കേഴ്സ് ക്ലബ്ബ് എന്നീ സംഘടനകൾ സ്ഥാപിക്കുകയും അവയുടെ നേതൃത്വം വഹിക്കുകയുമുണ്ടായി.
കേരള സംസ്കൃതാദ്ധ്യാപക ഫെഡറേഷൻ, അഖിലഭാരതസംസ്കൃതപത്രകാരികസംഘം, വിവിധ അദ്ധ്യാപകസംഘടനകൾ എന്നിവയുടെ ഭാരവാഹിത്വം വഹിച്ചിട്ടുണ്ടു്.
ന്യൂഡെൽഹിയിലെ വിശ്വസംസ്കൃതപ്രതിഷ്ഠാനിന്റെ സംസ്കൃതപത്രപ്രവർത്തനത്തിനുള്ള പുരസ്കാരം, കേരള സാഹിത്യ അക്കാദമി വക തുഞ്ചൻ സ്മാരകപ്രബന്ധപുരസ്കാരം , മികച്ച അദ്ധ്യാപകനുള്ള ഡോ. കെ.വി. കുഞ്ഞികൃഷ്ണൻ സ്മാരകപുരസ്കാരം , ഗുരുവായൂർ, കൊച്ചിൻ ദേവസ്വം ബോർഡുകളുടെ പുരസ്കാരങ്ങൾ തുടങ്ങിയവയാണു് അദ്ദേഹത്തിനു ലഭിച്ച പ്രധാനപ്പെട്ട അംഗീകാരങ്ങൾ.
വി. കൃഷ്ണ ശർമ്മയുടെ പേരിലുള്ള " ശർമ്മാജി ;"പുരസ്ക്കാരം അശോകൻ പുറനാട്ടുകര-ഭാരതമുദ്ര അവാർഡ്
അശോകൻ പുറനാട്ടുകരയുടെ സ്മരണാർത്ഥം 2015 മുതൽ അശോകൻ പുറനാട്ടുകര-ഭാരതമുദ്ര എന്ന പേരിൽ അവാർഡ് ഏർപ്പെടുത്തി.
സംസ്‌കൃത പണ്ഡിതനും അധ്യാപകനുമായ കെ.കെ. യതീന്ദ്രൻ ആണു് ഈ അവാർഡിന്റെ പ്രഥമ ലക്കത്തിനു് അർഹനായതു്.
2016-ലെ അവാർഡിനു അർഹനായത് നാടക-സാംസ്കാരിക പ്രവർത്തകനായ  ഇ.
ടി. വർഗ്ഗീസ് ആണ്.
ഭാരതമുദ്ര പുരസ്കാരം ലഭിച്ചവരുടെ പട്ടിക: വർഷം പുരസ്കാരജേതാവ് 2015 കെ.കെ. യതീന്ദ്രൻ 2016 ഇ.
ടി. വർഗ്ഗീസ് 2017 കെ. അരവിന്ദാക്ഷൻ 2018 ഡോ.ഹരേകൃഷ്ണ മെഹർ 2019 പി.ഭാനുമതി ടീച്ചർ 2020 2021 2022 ബോബി ജോസ് കപ്പൂച്ചിൻ 2023 സ്വാമി സ്വപ്രഭാനന്ദ കുടുംബം
പുറനാട്ടുകര ശ്രീരാമകൃഷ്ണഗുരുകുലം വിദ്യാമന്ദിർ ഹയർസെക്കൻഡറി സ്കൂൾ റിട്ട.
പ്രിൻസിപ്പാൾ അംബികയാണു് അശോകൻ പുറനാട്ടുകരയുടെ സഹധർമ്മിണി.
ഈ ദമ്പതികൾക്കു് ശങ്കർ, രാമദാസ് എന്നീ രണ്ടു പുത്രന്മാർ ഉണ്ടു്.
സ്മരണിക - ഭാരതി _ വിശ്വാസംസ്കൃത പ്രതിഷ്ഠാനം - 2007
കരോൾ ഓഫ് ദി ബെൽസ് ഇംഗ്ലീഷ് വിലാസം https://ml.wikipedia.org/wiki/Carol_of_the_Bells
1914 ൽ ഉക്രേനിയൻ സംഗീതസംവിധായകൻ മൈക്കോള ലിയോന്റോവിച്ചിന്റെ സംഗീതവും പീറ്റർ ജെ. വിൽഹൗസ്കിയുടെ വരികളും ഉൾക്കൊള്ളുന്ന ഒരു ജനപ്രിയ ക്രിസ്മസ് കരോളാണ് കരോൾ ഓഫ് ബെൽസ്.
ഉക്രേനിയൻ നാടോടി ഗീതമായ " ഷ്ചെഡ്രിക് " അടിസ്ഥാനമാക്കിയുള്ളതാണ് ഈ ഗാനം.
വിൽഹൗസ്കിയുടെ വരികൾ പകർപ്പവകാശ പരിരക്ഷയിലാണ് ( കാൾ ഫിഷർ മ്യൂസിക്കിന്റെ ഉടമസ്ഥതയിലുള്ളത്); സംഗീതം പൊതുസഞ്ചയത്തിലാണ്.
നാല്-കുറിപ്പ് ഓസ്റ്റിനാറ്റോയെ അടിസ്ഥാനമാക്കിയുള്ള സംഗീതം 3/4 സമയ സിഗ്‌നേച്ചറിലാണ്.
ബി-ഫ്ലാറ്റ് ബെല്ലിന്റെ റിംഗർ 6/8 സമയത്തിനുള്ളിൽ അനുഭവപ്പെടുന്നു.
കരോൾ മെട്രിക്കലി ബിസ്റ്റബിൾ ആണ്.
കൂടാതെ ഒരു ശ്രോതാവിന് മീറ്ററിൽ ശ്രദ്ധ കേന്ദ്രീകരിക്കാം അല്ലെങ്കിൽ അവയ്ക്കിടയിൽ മാറാം.
ക്ലാസിക്കൽ, മെറ്റൽ, ജാസ്, കൺട്രി മ്യൂസിക്, റോക്ക്, പോപ്പ് എന്നിങ്ങനെ നിരവധി വിഭാഗങ്ങളിൽ ഇത് അവതരിപ്പിച്ചിട്ടുണ്ട്.
സിനിമകൾ, ടെലിവിഷൻ ഷോകൾ, പാരഡികൾ എന്നിവയിലും ഈ ഭാഗം ഉൾപ്പെടുത്തിയിട്ടുണ്ട്.
പശ്ചാത്തലം ഉത്ഭവം
പരമ്പരാഗത ഉക്രേനിയൻ നാടോടി ഗീതങ്ങളെ അടിസ്ഥാനമാക്കി ഗാനം സൃഷ്ടിക്കാൻ ഉക്രേനിയൻ റിപ്പബ്ലിക് ക്വയറിന്റെ കണ്ടക്ടർ ഒലെക്സാണ്ടർ കോഷൈറ്റ്സ് (അലക്സാണ്ടർ കോഷെറ്റ്സ് എന്നും വിളിക്കുന്നു) ലിയോന്റോവിച്ചിനെ ചുമതലപ്പെടുത്തി.
തത്ഫലമായി ഗായകസംഘത്തിനായുള്ള പുതിയ സൃഷ്ടിയായ "ഷ്ചെഡ്രിക്" ലിയോന്റോവിച്ച് ഒരു ആന്തോളജിയിൽ കണ്ടെത്തിയ നാല് കുറിപ്പുകളെ അടിസ്ഥാനമാക്കിയുള്ളതാണ്.
ഗാനവുമായി ബന്ധപ്പെട്ട ആദ്യകാല നാടോടി കഥ വരാനിരിക്കുന്ന പുതുവർഷവുമായി ബന്ധപ്പെട്ടിരിക്കുന്നുവെങ്കിലും ക്രിസ്ത്യാനിക്കു മുൻപുള്ള ഉക്രെയ്നിൽ, ഏപ്രിലിൽ വസന്തത്തിന്റെ വരവോടെ ആഘോഷിച്ചു.
ആദ്യകാല ഉക്രേനിയൻ ശീർഷകം "മാഹാത്മ്യമുള്ള ഒന്ന്" എന്ന് വിവർത്തനം ചെയ്യുന്നു.
അല്ലെങ്കിൽ ഒരുപക്ഷേ ബൗണ്ടിഫുൾ (ഷ്ചെഡ്രിജ്) എന്ന ഉക്രേനിയൻ പദത്തിൽ നിന്ന് ഉത്ഭവിച്ചതാകാം.
കുടുംബത്തിന് ലഭിക്കുന്ന മഹത്തായ വർഷം ആഘോഷിക്കാൻ ഒരു വീട്ടിലേക്ക് മീവൽപ്പക്ഷി പറക്കുന്ന ഒരു കഥ പറയുന്നു.
ക്രിസ്തുമതം ഉക്രെയ്നിലേക്ക് കൊണ്ടുവന്നതും ജൂലിയൻ കലണ്ടർ സ്വീകരിച്ചതും ഉപയോഗിച്ച് പുതുവത്സരാഘോഷം ഏപ്രിൽ മുതൽ ജനുവരി വരെ മാറ്റി.
ഈ അവധിദിനം ജൂലിയൻ പുതുവത്സരത്തിന്റെ തലേന്ന് (ഗ്രിഗോറിയൻ കലണ്ടറിലെ ജനുവരി 13-14 രാത്രി) മലങ്കയായി മാറി (ഉക്രേനിയൻ: Щедрий ch ഷെഡ്രി വെചിർ).
ഈ ആഘോഷത്തിനായി ആലപിച്ച ഗാനങ്ങളെ ഷ്ചെഡ്രിവ്കി എന്നറിയപ്പെടുന്നു.
1916 ഡിസംബറിലാണ് കൈവ് യൂണിവേഴ്‌സിറ്റിയിലെ വിദ്യാർത്ഥികൾ ഈ ഗാനം ആദ്യമായി അവതരിപ്പിച്ചത്.
എന്നാൽ സോവിയറ്റ് യൂണിയനിൽ വേരൂന്നിയതിന് തൊട്ടുപിന്നാലെ ഈ ഗാനത്തിന് ഉക്രെയ്നിൽ പ്രശസ്തി നഷ്ടപ്പെട്ടു.
1919 ലെ യൂറോപ്പിലെയും അമേരിക്കയിലെയും സംഗീത പരിപാടിയിൽ ഉക്രേനിയൻ നാഷണൽ കോറസ് പാശ്ചാത്യ പ്രേക്ഷകർക്ക് പരിചയപ്പെടുത്തി.
1922 ഒക്ടോബർ 5 ന് ഇത് അമേരിക്കയിൽ കാർനെഗീ ഹാളിൽ പ്രദർശിപ്പിച്ചു.
ആദ്യകാലരചന മിക്സഡ് ഫോർ-വോയിസ് ഗായകസംഘം ഒരു കാപ്പെല്ല ആലപിക്കാൻ ഉദ്ദേശിച്ചായിരുന്നു.
രചനയുടെ മറ്റ് രണ്ട് ക്രമീകരണങ്ങളും ലിയോന്റോവിച്ച് സൃഷ്ടിച്ചു: ഒന്ന് വനിതാ ഗായകസംഘത്തിനും (സംഗീതോപകരണങ്ങളില്ലാതെ) മറ്റൊന്ന് പിയാനോ അനുഗമിക്കുന്ന കുട്ടികളുടെ ഗായകസംഘത്തിനും.
ഇവ അപൂർവ്വമായി നടത്തുകയോ റെക്കോർഡുചെയ്യുകയോ ചെയ്യുന്നു.
ഇംഗ്ലീഷ് ലിറിക് പതിപ്പുകൾ
എൻബിസി റേഡിയോ നെറ്റ്‌വർക്കിന്റെ സിംഫണി ഓർക്കസ്ട്രയ്‌ക്കായി പുതിയ വരികൾക്കൊപ്പം വിൽഹൗസ്‌കി ഓർക്കസ്ട്രയ്‌ക്കുള്ള മെലഡി പുനഃക്രമീകരിച്ചു, മണികളുടെ പ്രമേയത്തെ കേന്ദ്രീകരിച്ച്, മെലഡി അദ്ദേഹത്തെ ഹാൻഡ് ബെല്ലുകളെ ഓർമ്മിപ്പിച്ചു, "ഹാർക്ക്! ഹൗ ദ ബെൽസ്" എന്ന് തുടങ്ങുന്നു.
ഗ്രേറ്റ് ഡിപ്രഷൻ കാലത്താണ് ഇത് ആദ്യമായി സംപ്രേഷണം ചെയ്തത് 1936-ൽ വിൽഹൗസ്കി പുതിയ വരികൾക്ക് പകർപ്പവകാശം നൽകുകയും ഗാനം പ്രസിദ്ധീകരിക്കുകയും ചെയ്തു, ഈ ഗാനം ഉക്രേനിയൻ നാഷണൽ റിപ്പബ്ലിക്കിൽ ഏകദേശം രണ്ട് പതിറ്റാണ്ട് മുമ്പ് പ്രസിദ്ധീകരിച്ചിരുന്നു.
എൻബിസി സിംഫണി ഓർക്കസ്ട്രയുടെ അറേഞ്ചർ എന്ന നിലയിൽ വിശാലമായ പ്രേക്ഷകരിലേക്ക് എത്താനുള്ള വിൽഹൗസ്കിയുടെ കഴിവിൽ നിന്നാണ് ഇതിന്റെ പ്രാരംഭ ജനപ്രീതി ഉടലെടുത്തത്.
ബെൽസ്, കരോളിംഗ്, "മെറി, മെറി, മെറി, മെറി ക്രിസ്മസ്" എന്നിവയെ പരാമർശിക്കുന്ന പുതിയ വരികൾ കാരണം ഇത് ഇപ്പോൾ ക്രിസ്മസുമായി ശക്തമായി ബന്ധപ്പെട്ടിരിക്കുന്നു.
കുറൂരമ്മ ഇംഗ്ലീഷ് വിലാസം https://ml.wikipedia.org/wiki/Kurooramma
ഗുരുവായൂർ ശ്രീകൃഷ്ണക്ഷേത്രവുമായി ബന്ധപ്പെട്ട് കേൾക്കാറുള്ള ഒരു ഐതിഹ്യകഥയിലെ നായികയാണ് കുറൂരമ്മ .
തൃശ്ശൂർ ജില്ലയിലെ ( ചെങ്ങഴിനാട് ) കേച്ചേരിക്കടുത്ത് വെങ്ങിലശ്ശേരിയിലുള്ള കുറൂർ ഇല്ലത്താണ് ഇവർ ജീവിച്ചിരുന്നത്.
അവിടെ കുറൂരമ്മയുടെ പേരിൽ ഒരു ശ്രീകൃഷ്ണ ക്ഷേത്രവുമുണ്ട്.
മേല്പത്തൂർ , വില്വമംഗലം , പൂന്താനം എന്നിവർ കുറൂരമ്മയുടെ സമകാലീനരായിരുന്നുവെന്ന് വിശ്വസിക്കുന്നു.
യഥാർത്ഥത്തിൽ പാലക്കാട് ജില്ലയിലായിരുന്നു കുറൂർമന.
പാലക്കാടിനടുത്തുള്ള പ്രസിദ്ധമായ കല്ലേക്കുളങ്ങര ഹേമാംബികാ ക്ഷേത്രത്തിന്റെ ഉത്ഭവകഥയുമായി കുറൂർ മനയ്ക്ക് ബന്ധമുണ്ട്.
കുറൂർ മനയിലെ മൂത്ത കാരണവരും പാലക്കാട്ടെ നാട്ടുരാജാവിനും തമ്മിൽ സ്വൈരക്കേടുണ്ടാവുകയും അതുവഴി ജീവഹാനി  ഉണ്ടാവുമെന്ന് പേടിച്ച് കുറൂർ മനക്കാർ, ചെങ്ങഴിനാട് നാടുവാഴി ആയിരുന്ന ചെങ്ങഴിനമ്പ്യാരുടെ ക്ഷണപ്രകാരം  വെങ്ങിലശേരിയിലേക്ക് വരികയുമായിരുന്നു.
വെങ്ങിലശേരിയിൽ തഴച്ചുവളർന്ന കുറൂർ മനയിലെ ഒരു നമ്പൂതിരി  തൃശൂർ ബ്രഹ്മസ്വം മഠത്തിലെ വേദാധ്യാപകനായിരുന്നു.
അല്പം പ്രായമായപ്പോഴാണ് തന്റെ വേളിക്കാര്യത്തെപ്പറ്റി നമ്പൂതിരി ഓർമിച്ചത്.
പുറയന്നൂർ മനയിലെ ഗൗരി  അന്തർജ്ജനത്തെ വേളികഴിച്ചു കുറൂർമനയിലേക്കു കൊണ്ടുവരികയും ചെയ്തു.
ശ്രീകൃഷ്ണഭക്തയായിരുന്നു ഇവർ.
ഗൗരിയുടെ  കൃഷ്ണഭക്തി മറ്റുള്ളവരുടെ പരിഹാസത്തിന് പാത്രമായിത്തുടങ്ങി.
ഏറെ താമസിയാതെ വിധവയായ ഗൗരിയെ വെങ്ങിലശേരിയിൽ  ഉപേക്ഷിച്ച് മനയിലെ മറ്റുള്ളവർ അടാട്ട് എന്ന സ്ഥലത്തേക്ക് താമസം മാറ്റി.
വേളികഴിഞ്ഞ് അധികം താമസിയാതെ ഭർത്താവ് മരിച്ച് ബന്ധുക്കളെയെല്ലാം നഷ്ടപ്പെട്ട ഒറ്റയ്ക്കായ അവർ പരിചാരകയായ ലക്ഷ്മിയോടും അവരുടെ മകൻ മാധവനുമൊപ്പമാണ് കഴിഞ്ഞുവന്നത്.
തനിക്കൊരു കുഞ്ഞ് ജനിക്കാത്തതിന്റെ ദുഃഖം ഉണ്ണിക്കണ്ണനോടുള്ള ഭക്തിയാക്കി അവർ മാറ്റി.
ഒരു ദിവസം മാധവൻ ചന്തയിൽ നിന്നും വന്നപ്പോൾ ഒക്കത്തു അമ്പാടിക്കണ്ണനെപ്പോലെ സുന്ദരനായ ഒരു ബാലനും ഉണ്ടായിരുന്നു.
ആ ബാലൻ അവിടുത്തെ വീട്ട്ജോലികളും മറ്റും ചെയ്ത് അവിടെ കഴിഞ്ഞ് പോന്നു.
അങ്ങനിരിക്കെ വില്വമംഗലത്ത് സ്വാമിയാർ കുറൂർ ഇല്ലത്ത് ഒരു പൂജയ്ക്കായി എത്തി.
പൂജയ്ക്ക് കൃഷ്ണവിഗ്രഹത്തിൽ അർപ്പിക്കുന്ന പൂക്കൾ ഈ ബാലന്റെ കാൽച്ചുവട്ടിൽ എത്തിച്ചേരുന്നത് കണ്ട് അവർ അത്ഭുതപ്പെട്ടു.
ഏറെ വൈകിയാണ് അത് കൃഷ്ണനായിരുന്നെന്ന കാര്യം അവർക്ക് ബോധ്യമായതെന്നാണ് ഐതിഹ്യം.
കുറൂരമ്മയുടെ കാലശേഷം അവരുടെ പിന്മുറക്കാർ വെങ്ങിലശ്ശേരിയിൽ നിന്ന് തൃശ്ശൂരിനടുത്തുള്ള അടാട്ട് എന്ന സ്ഥലത്തേക്ക് താമസം മാറി.
അവരുടെ പിന്മുറക്കാർ ഇന്നും അവിടെയുണ്ട്.
ഈ വകയിൽ പെട്ട പൂർവ്വികനായിരുന്നു പ്രമുഖ സ്വാതന്ത്ര്യസമരസേനാനിയും ഗാന്ധിയനും മാതൃഭൂമി സ്ഥാപകരിലൊരാളുമായിരുന്ന കുറൂർ നീലകണ്ഠൻ നമ്പൂതിരിപ്പാട് അവലംബം ↑ http://malayalam.webdunia.com/spiritual/religion/article/0908/26/1090826018_2.htm ↑ http://malayalam.webdunia.com/spiritual/religion/article/0908/26/1090826018_1.htm
കലിംഗസാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Kalinga_(India) കലിംഗ, ക്രി.
മു 265-ൽ
കിഴക്കേ ഇന്ത്യയിലും മധ്യ ഇന്ത്യയിലുമായി വ്യാപിച്ചുകിടന്ന ഒരു സാമ്രാജ്യം ആയിരുന്നു കലിംഗ .
ഇന്നത്തെ ഒറീസ്സ , ആന്ധ്രാപ്രദേശിന്റെ ചില ഭാഗങ്ങൾ എന്നിവയായിരുന്നു കലിംഗസാമ്രാജ്യത്തിലെ ഭൂവിഭാഗങ്ങൾ.
സുബർണ്ണരേഖ നദി മുതൽ ഗോദാവരി നദിവരെയും ബംഗാൾ ഉൾക്കടൽ മുതൽ പടിഞ്ഞാറ് അമർഖണ്ഡക് മലനിരകൾ വരെയും ഉള്ള ഭലഭൂയിഷ്ഠമായ ഭുമി കലിംഗ സാമ്രാജ്യത്തിന്റെ ഭാഗമായിരുന്നു.
ഒരു ശക്തമായ നാവികസേന കലിംഗസാമ്രാജ്യത്തിനു ഉണ്ടായിരുന്നു.
ശ്രീലങ്ക , ബർമ്മ , തായ്‌ലാന്റ് , വിയറ്റ്നാം , ബോർണിയോ , ബാലി , സുമാത്ര , ജാവ ദ്വീപ് എന്നിവിടങ്ങളിലേക്ക് കലിംഗരാജ്യത്തിനു കടലിലൂടെ കച്ചവട പാതകൾ ഉണ്ടായിരുന്നു.
കലിംഗരാജ്യത്തുനിന്നുള്ള സൈനികർ ശ്രീലങ്ക , ബർമ്മ , ഇന്തോനേഷ്യൻ ദ്വീപുസമൂഹം എന്നിവിടങ്ങളിൽ താവളം ഉറപ്പിച്ചു.
ഇതിനാൽ ഇന്നും മലേഷ്യയിൽ ഇന്ത്യക്കാർ കീലിങ്ങ് എന്ന് അറിയപ്പെടാറുണ്ട്.
പല ശ്രീലങ്കൻ രാജാക്കന്മാരും, ( സിംഹള , തമിഴ് രാജാക്കന്മാർ ഉൾപ്പെടെ) തങ്ങളുടെ തായ്‌വേരുകൾ കലിംഗ രാജവംശത്തിൽ നിന്നാണെന്ന് അവകാശപ്പെട്ടു.
മഹാഭാരതത്തിലെ ആദിപർവ്വം , ഭീഷ്മപർവ്വം , സഭാപർവ്വം , വാനപർവ്വം എന്നീ പർവ്വങ്ങളിൽ കലിംഗ രാജ്യത്തെക്കുറിച്ച് പരാമർശങ്ങളുണ്ട്.
കർണ്ണന്റെ യുദ്ധവിജയങ്ങളിലും കലിംഗത്തെ പരാമർശിക്കുന്നു.
കലിംഗരാജാ‍വായ ശ്രുതായു മഹാഭാരതയുദ്ധത്തിൽ കൌരവർക്കുവേണ്ടി പടപൊരുതി.
മെഗസ്തെനീസിന്റെ ഇന്ത്യയെക്കുറിച്ചുള്ള പുസ്തകമായ ഇൻഡിക്കയിൽ കലിംഗയെ കലിംഗേ എന്ന് വിശേഷിപ്പിക്കുന്നു:
"പ്രിണസ്, കൈനസ് (ഗംഗയുടെ പോഷകനദി) എന്നിവ ഗതാഗതയോഗ്യമായ നദികളാണ്. ഗംഗയുടേ തീരങ്ങളിൽ താമസിക്കുന്ന ജനവിഭാഗമാണ് കലിംഗേ. ഇവർ കടൽത്തീരത്തും മുകളിൽ മാൻഡേ, മല്ലി, എന്നിവിടങ്ങളിലും മല്ലസ് മലകളിലും താമസിക്കുന്നു. ഈ സാമ്രാജ്യത്തിന്റെ അതിർത്തി ഗംഗ ആണ്."
"രാജകീയ നഗരമായ കലിംഗേ പാർത്ഥാലിസ് എന്ന് അറിയപ്പെടുന്നു.
ഈ രാജ്യത്തിലെ 60,000 കാലാൾ, 1,000 കുതിരപ്പടയാളികൾ, 700 ആന എന്നിവ ഉൾപ്പെട്ട സൈന്യം രാജ്യത്തെ യുദ്ധങ്ങളിൽ നിന്നും .
ബ്രഹ്മിയിൽ നിന്ന് രൂപംകൊണ്ട കലിംഗ ലിപി ( ref ) ആയിരുന്നു എഴുതാൻ ഉപയോഗിച്ചിരുന്നത്.
ബ്രഹ്മി ലിപിയുമായി കലിംഗ ലിപിക്ക് വളരെയധികം സാമ്യമുണ്ട്.
രണ്ടാം സഹസ്രാബ്ദത്തിന്റെ തുടക്കത്തിൽ ഈ ലിപിയിൽ നിന്ന് ഒറിയ ലിപി രൂപംകൊണ്ടു.
ഇതുകൊണ്ടുതന്നെ ഇന്ത്യൻ ഭാഷകളിൽ ഏറ്റവും കുറച്ച് വ്യതിയാനങ്ങൾ വന്ന ലിപി ഒറിയ ലിപി ആണെന്ന് പറയപ്പെടുന്നു.
265-ൽ മഗധ സാമ്രാജ്യത്തിലെ അശോക ചക്രവർത്തിയും കലിംഗരുമായി രക്തരൂക്ഷിതമായ യുദ്ധം നടന്നു.
2-ആം നൂറ്റാണ്ടിലെ പ്രബലനായ കലിംഗരാജാവായിരുന്നു ഖരവേല .
ഹഥിഗുമ്ഫ ലിഖിതം അനുസരിച്ച് ഖരവേല മഗധ സാമ്രാജ്യത്തിലെ രാജഗ്രിഹ ആക്രമിച്ചു.
ഇന്തോ-ഗ്രീക്ക് രാജാവായ ബാക്ട്രിയയിലെ ഡിമിട്രിയസ് I -നു ഈ ആക്രമണം കാരണം മഥുരയിലേക്ക് പിൻ‌വാങ്ങേണ്ടി വന്നു.
കലിഗം പുരാതനരേഖകളിൽ കലിംഗ സാഹസിഖ (സാഹസികരാ‍യ കലിംഗർ) എന്ന് അടയാളപ്പെടുത്തിയിരിക്കുന്നു.
3-ആം നൂറ്റാണ്ടിൽ ഇന്ത്യ സന്ദർശിച്ച മെഗസ്തെനെസ് , കലിംഗസൈന്യത്തിന്റെ സൈനികശക്തിയെക്കുറിച്ച് പറയുന്നു.
“ ഒരുലക്ഷം സൈനികർ അന്ന് സൈന്യത്തിൽ ഉണ്ടായിരുന്നു, ഇതിൽ 60,000 കാലാൾപ്പട, 1700 തേരുകൾ, ആയിരക്കണക്കിന് ആനകൾ എന്നിവ ഉണ്ടായിരുന്നു. കലിംഗസാമ്രാജ്യത്തിന് ഒരു കപ്പൽ പടയും ഉണ്ടായിരുന്നു. ”
കലിംഗരാജ്യത്തിന്റെ സൈനികശേഷി മഗധസാമ്രാജ്യത്തിന്റെ അസൂയയ്ക്ക് പാത്രമായി.
ചരിത്രകാരന്മാരുടെ അഭിപ്രായം അനുസരിച്ച് ക്രി.
261-നു അശോകചക്രവർത്തി കലിംഗരാജ്യം ആക്രമിച്ചു.
ഏകദേശം ഒരുലക്ഷത്തോളം സൈനികർക്ക് ഈ യുദ്ധത്തിൽ ജീവൻ നഷ്ടപ്പെട്ടു.
50,000-ത്തോളം ഭടന്മാരെ യുദ്ധത്തടവുകാർ ആക്കി.
അവലംബം ↑ Megasthenes fragm.
B. in Pliny.
21.9-22.
1 2 ↑ Megasthenes fragm.
in Plin.
8-23.
↑ ഇതും കാണുക Kalinga, India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒറീസ്സ - സംസ്കാരം Archived 2007-08-30 at the Wayback Machine .
ഒറീസ്സ, കലിംഗ എന്നിവയെക്കുറിച്ചുള്ള വിവരങ്ങൾ Archived 2006-08-30 at the Wayback Machine .
കല്ലൂപ്പാറ ഭഗവതി ക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2024 മേയ് മുതൽ തുടരുന്നു.
പത്തനംതിട്ട ജില്ലയിലെ കല്ലൂപ്പാറ എന്ന ഗ്രാമത്തിൽ നിലകൊള്ളുന്ന ഒരു ഭഗവതീക്ഷേത്രമാണ് കല്ലൂപ്പാറ ഭഗവതി ക്ഷേത്രം .
ദാരിക നിഗ്രഹശേഷം അഭീഷ്ട വരദായിനി ആയി നിൽക്കുന്ന ഭദ്രകാളിയാണ് പ്രതിഷ്ഠ .
ശ്രീചക്രം മൂലബിംബമായ അപൂർവം ക്ഷേത്രങ്ങളിൽ ഒന്നാണ് ഇവിടം.
തിരുവല്ലയിൽ നിന്നും എട്ട് കിലോമീറ്റർ അകലെയായി സ്ഥിതിചെയ്യുന്ന ഇവിടെ കുംഭമാസത്തിലെ രേവതി, അശ്വതി നാളുകളിൽ വേലകളി , പടയണി എന്നിവ അവതരിപ്പിച്ചുവരുന്നു.
കാണിപ്പയ്യൂർ ഇംഗ്ലീഷ് വിലാസം https://ml.wikipedia.org/wiki/Kanipayyur
കേരള സംസ്ഥനത്തെ തൃശൂർ ജില്ലയിലെ കുന്നംകുളത്തിനടുത്തുള്ള ഒരു ഗ്രാമമാണ് കാണിപ്പയ്യൂർ .
ചൊവ്വന്നൂർ ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത് പരമ്പരാഗത വാസ്തുവിദ്യ, ക്ഷേത്ര നിർമ്മാണം, ജോത്സ്യം എന്നിവ ചെയ്യുന്ന കാണിപ്പയ്യൂർ കുടുംബത്തിനാൽ പ്രശസ്തമായതാണ് ഈ സ്ഥലം.
കാണിപ്പയ്യൂർ കൃഷ്ണൻ നമ്പൂതിരിപ്പാട് ഇരുപത്തൊന്നാം നൂറ്റാണ്ടിൽ പ്രശസ്തനായ ഒരു ജോത്സ്യനും വാസ്തുവിദ്യാകാരനുമാണ് .
ആയിരത്തിലധികം കുടുംബാംഗങ്ങൾ ഉള്ള എടവന കുടുംബക്കാരും കാണിപ്പയ്യൂരിലെ മറ്റൊരു പ്രശസ്ത കുടുംബമാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് കാണിപ്പയ്യൂരിൽ 782 കുടുംബങ്ങൾ ഉണ്ട്.
ആകെ ജനസംഖ്യ 3245 ആണ്.
ഇതിൽ 1511 പുരുഷന്മാരും 1734 സ്ത്രീകളും ഉൾപ്പെടുന്നു.
വിദ്യാഭ്യാസം എം. എം. സി. എച്ച്. എസ് കാണിപ്പയ്യൂർ ജനസംഖ്യാവിവരം
2011 ലെ ഇന്ത്യൻ കാനേഷുമാരി വിവരമനുസരിച്ച് ലഭ്യമായ കണക്കുകളുടെ പട്ടിക ചുവടെ വിവരണം ആകെ സ്ത്രീ പുരുഷൻ ആകെ കുടുംബങ്ങൾ 782 ജനസംഖ്യ 3245 1511 1734 കുട്ടികൾ (0-6) 341 174 167 പട്ടികജാതി 421 190 231 പട്ടിക വർഗ്ഗം 0 0 0 സാക്ഷരത 2781 1298 1483 ആകെ ജോലിക്കാർ 1101 1298 278 അടുത്തുള്ള ഗ്രാമങ്ങൾ കുന്നംകുളം ചെമ്മന്തട്ട വെള്ളിത്തുരുത്തി തുവനൂർ References
കാതറിൻ ഡുലാക്ക്
ഒരു ഫ്രഞ്ച്-അമേരിക്കൻ ബയോളജിസ്റ്റാണ് കാതറിൻ ഡുലാക്ക്.
2007 മുതൽ 2013 വരെ ഡിപ്പാർട്ട്‌മെന്റ് ചെയർ ആയി സേവനമനുഷ്ഠിച്ച ഹാർവാർഡ് യൂണിവേഴ്‌സിറ്റിയിലെ മോളിക്യുലർ ആന്റ് സെല്ലുലാർ ബയോളജിയിൽ ഹിഗ്ഗിൻസ് പ്രൊഫസറാണ്.
ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിലെ ഇൻവെസ്റ്റിഗേറ്റർ കൂടിയാണ് അവർ.
1963 -ൽ ഫ്രാൻസിലാണ് അവർ ജനിച്ചത്.
1991 -ൽ പോസ്റ്റ്ഡോക്ടറൽ പഠനത്തിനായി അമേരിക്കയിൽ എത്തി.
സസ്തനികളിലെ ഘ്രാണ സിഗ്നലിംഗിന്റെ തന്മാത്രാ ജീവശാസ്ത്രത്തെക്കുറിച്ച്, പ്രത്യേകിച്ച് ഫെറോമോണുകൾ, , ലൈംഗിക-നിർദ്ദിഷ്‌ട സ്വഭാവങ്ങളെ നിയന്ത്രിക്കുന്ന ഡൗൺസ്ട്രീം ബ്രെയിൻ സർക്യൂട്ടുകൾ എന്നിവയെക്കുറിച്ച് ഡുലാക്ക് വിപുലമായ ഗവേഷണം നടത്തി.
സിംഗിൾ ന്യൂറോണുകളിൽ നിന്നുള്ള സിഡി‌എൻ‌എ ലൈബ്രറികൾ സ്ക്രീനിംഗ് അടിസ്ഥാനമാക്കി ഒരു പുതിയ സ്ക്രീനിംഗ് തന്ത്രവും സിംഗിൾ ന്യൂറോണുകളിൽ നിന്നുള്ള ജീനുകളെ ക്ലോൺ ചെയ്യുന്നതിനുള്ള ഒരു പുതിയ രീതിയും അവർ വികസിപ്പിച്ചു.
ഒരു പോസ്റ്റ്ഡോക് എന്ന നിലയിൽ, കൊളംബിയ യൂണിവേഴ്സിറ്റിയിലെ നോബൽ സമ്മാന ജേതാവ് റിച്ചാർഡ് ആക്സലിന്റെ ലബോറട്ടറിയിൽ ജോലി ചെയ്യുമ്പോൾ സസ്തനികളുടെ ഫെറോമോൺ റിസപ്റ്ററുകളുടെ ആദ്യ കുടുംബത്തെ ഡുലക് കണ്ടെത്തി.
ഫ്രാൻസിലെ മോണ്ട്പെല്ലിയറിലാണ് ഡുലക് വളർന്നത്, പാരീസിലെ എകോൾ നോർമൽ സൂപ്പർറിയൂർ ഡി ലാ റൂം ഉൽമിൽ നിന്ന് ബിരുദം നേടി പിഎച്ച്ഡി നേടി.
1991 -ൽ പാരീസ് സർവകലാശാലയിൽ നിന്ന് വികസന ബയോളജിയിൽ നിക്കോൾ ലെ ഡുവാരിനൊപ്പം പ്രവർത്തിച്ചു, കൊളംബിയ യൂണിവേഴ്സിറ്റിയിൽ റിച്ചാർഡ് ആക്സലിനൊപ്പം പോസ്റ്റ്ഡോക് പഠനങ്ങൾ നടത്തി, അവിടെ സസ്തനികളുടെ ഫെറോമോൺ റിസപ്റ്ററുകൾ എൻകോഡുചെയ്യുന്ന ആദ്യത്തെ ജീനുകൾ തിരിച്ചറിഞ്ഞു.
1996 -ൽ ഹാർവാർഡ് മോളിക്യുലർ ആന്റ് സെൽ ബയോളജി ഫാക്കൽറ്റിയിൽ ചേർന്നു.
2000 -ൽ അസോസിയേറ്റ് പ്രൊഫസറായും 2001 ൽ ഫുൾ പ്രൊഫസറായും സ്ഥാനക്കയറ്റം ലഭിച്ചു.
അവർ ഇപ്പോൾ ഒരു ഇൻവെസ്റ്റിഗേറ്റർ ആണ് ഹോവാർഡ് ഹ്യൂഗ്സ് മെഡിക്കൽ ഇൻസ്റ്റിറ്റ്യൂട്ട് ആൻഡ് മോളിക്യുലാർ, 2013 വരെ സെല്ലുലാർ ബയോളജി ഹാർവാർഡ് ന്റെ വകുപ്പിന്റെ ചെയർ ആയിരുന്നു.
ബിഹേവിയറിന്റെ മോളിക്യുലർ ബേസിസ്, മോളിക്യുലർ ആൻഡ് സെല്ലുലാർ ബയോളജി ഓഫ് സെൻസസ് ആന്റ് ദെയർ ഡിസോർഡേഴ്സ്, മോളിക്യുലർ ആന്റ് ഡെവലപ്‌മെന്റൽ ബയോളജി ന്യൂറോബയോളജി എന്നിവയുൾപ്പെടെ മൂന്ന് ബിരുദതല കോഴ്‌സ് അവർ പഠിപ്പിക്കുന്നു.
പ്രസിദ്ധീകരണങ്ങൾ ശ്രദ്ധേയമായ പേപ്പറുകൾ {{ cite journal }} :  CS1 maint: unflagged free DOI ( link ) മറ്റുള്ളവ അവാർഡുകളും ബഹുമതികളും 1998 സിയർ സ്കോളർ 2004 അംഗം, അമേരിക്കൻ അക്കാദമി ഓഫ് ആർട്സ് ആൻഡ് സയൻസസ് 2006 റിച്ചാർഡ് ലോൺസ്‌ബെറി അവാർഡ് 2007 അംഗം, ഫ്രഞ്ച് അക്കാദമി ഓഫ് സയൻസസ് നാഷണൽ അക്കാദമി ഓഫ് സയൻസസിന്റെ 2015 പ്രാഡൽ റിസർച്ച് അവാർഡ് മക്ഗൊവർൺ ഇൻസ്റ്റിറ്റ്യൂട്ടിന്റെ 2017 സ്കോൾനിക് സമ്മാനം ന്യൂറോ സയൻസിലെ 2019 റാൽഫ് ഡബ്ല്യു. ജെറാർഡ് സമ്മാനം 2021 ലൈഫ് സയൻസിലെ ബ്രേക്ക്‌ത്രൂ സമ്മാനം
2019 ൽ അമേരിക്കൻ ഫിലോസഫിക്കൽ സൊസൈറ്റി അംഗമായി തിരഞ്ഞെടുക്കപ്പെട്ടു അവലംബം പുറത്തേക്കുള്ള കണ്ണികൾ Catherine Dulac എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Research Summary Profile , Harvard University HHMI profile Archived 2013-05-11 at the Wayback Machine .
"Pheromones Control Gender Recognition in Mice" , January 31, 2002 (HHMI Research News) "Harvard Portrait: Catherine Dulac" , "Making the Paper: Catherine Dulac", Nature , v.448 (August 30, 2007).
Catherine Dulac Seminars
അനന്യ ഇംഗ്ലീഷ് വിലാസം https://ml.wikipedia.org/wiki/Ananya_(actress)
മലയാളം, തമിഴ്, തെലുഗ് ചലച്ചിത്ര അഭിനേത്രിയാണ് അനന്യ എന്ന ആയില്യ ജി. നായർ .
എറണാകുളം ജില്ലയിലെ പെരുമ്പാവൂരിൽ ജനിച്ചു.
2008 - ൽ പോസിറ്റീവ് എന്ന മലയാളചലച്ചിത്രത്തിലാണ് ആദ്യമായി അഭിനയിച്ചത്.
തുടർന്ന് അതേ വർഷം തന്നെ നാടോടികൾ എന്ന തമിഴ് ചലച്ചിത്രത്തിലഭിനയിച്ചു.
അമ്പെയ്ത്തിൽ സംസ്ഥാന/ദേശീയ തലത്തിൽ രണ്ടു തവണ (2006, 2007) ചാമ്പ്യൻഷിപ്പ് നേടിയിട്ടുണ്ട് .
മോട്ടോർസൈക്കിൾ റേസിങ്ങിലും അനന്യ തല്പരയാണ്.
ബുള്ളറ്റ് മോട്ടോർസൈക്കിൾ ഓടിക്കുന്നതിൽ വിദഗ്ദ്ധയാണ് അനന്യ.
അഭിനയിച്ച ചിത്രങ്ങൾ പോസിറ്റീവ് - 2008 നാടോടികൾ - 2008 - തമിഴ് രഹസ്യപ്പോലീസ് - 2009 സീതാ രാം  - 2009 ശിക്കാർ - 2009 ഫിഡിൽ - 2009 ഒരു സ്മോൾ ഫാമിലി - 2010 കാണ്ഡഹാർ - 2010 ഇതു നമ്മുടെ കഥ - 2010 ചീടൻ - 2010 അമയ്‌കുട് - 2010 - തെലുഗ് സീനിയേഴ്സ് - 2011 നാടോടി മന്നൻ - 2013 തോംസൺ വില്ല അച്ചൻ ബാലൻ മകൻ ഭീമൻ എങ്കേയും എപ്പോതും ഡൊക്ടർ ലൗ ഇരവും പകലും സ്വർഗം -2024 അവലംബം പുറത്തേക്കുള്ള കണ്ണികൾ Ananya (actress) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അനന്യ
ഷവർമ്മ ഇംഗ്ലീഷ് വിലാസം https://ml.wikipedia.org/wiki/Shawarma
അറബ് രാജ്യങ്ങളിലെ ഒരു ഭക്ഷണവിഭവമാണ് ഷവർമ്മ അഥവാ ഷ്വാർമ്മ .
ഇംഗ്ലീഷ്:Shawarma.
തുർക്കിയാണ്‌ ഇതിന്റെ ജന്മദേശം.
തുർക്കികളുടെ മൂലവിഭവം ഡോണർ കബാബ് (കറങ്ങുന്ന കബാബ് ) എന്നാണ് അറിയപ്പെടുന്നത്.
ചുറ്റും കറക്കുവാൻ കഴിയുന്നവിധം ലംബമായി ഉറപ്പിച്ചിരിക്കുന്ന കമ്പിയിൽ ഇറച്ചി കഷണങ്ങൾ കൊരുത്ത് തീ ജ്വാലക്കു മുന്നിലൂടെ കറക്കി പാകം ചെയ്ത്, അവ ചെറുതായി അരിഞ്ഞ് ഫ്രഞ്ച് ഫ്രൈസ്, ഉപ്പിലിട്ട വെള്ളരിപോലുള്ള പച്ചക്കറികൾ, മറ്റു മസാലക്കൂട്ടുകളും ചേർത്തോ ചേർക്കാതെയോ റൊട്ടിയിലോ കുബ്ബൂസിലോ മയാനൈസ് പുരട്ടി ചുരുട്ടിയെടുത്താണ്  ഷാർമ്മ തയ്യാറാക്കുന്നത്.
ആട് , കോഴി എന്നിവയുടെ ഇറച്ചിയാണ് സാധാരണ ഉപയോഗിക്കുന്നതെങ്കിലും ടർക്കി , കാള തുടങ്ങിയവയുടെ ഇറച്ചി ഉപയോഗിച്ചും ഷവർമ്മ ഉണ്ടാക്കാറുണ്ട്.
കേരളത്തിൽ ആദ്യമായി ഷവർമ്മ ഉണ്ടാക്കി വിൽപ്പന ആരംഭിച്ചത് 1995 ൽ തലശ്ശേരിയിലാണ് .
ആ സമയത്ത് കുവൈറ്റിൽ നിന്നാണ് ഷവർമ്മ ഉണ്ടാക്കുന്നതിന് ആവശ്യമായ ഉപകരണം ഇറക്കുമതി ചെയ്തത്.
തിരിക്കുക എന്നർത്ഥമുള്ള ത്സെവിർമേ എന്ന തുർക്കി പദത്തിൽ നിന്നാണ്‌ ഷവർമ്മ പേരിന്റെ ഉത്ഭവം.
ഡോണർ എന്ന പേരും, തുർക്കിഷ് ഭാഷയിൽ കറങ്ങുന്നത് എന്നർത്ഥമുള്ള ഡോന്മെക് (Donmek) എന്ന പദത്തിൽ നിന്നാണ് ഉടലെടുത്തത്.
ഓട്ടൊമൻ തുർക്കികളുടെ പ്രഭവകേന്ദ്രമായ തുർക്കിയിലെ ബുർസയാണ് ഡോണർ കബാബിന്റെയും ജന്മദേശം.
1867-ൽ ഇസ്കന്ദർ ഉസ്തയാണ് ഈ ഭക്ഷണവിഭവം കണ്ടെത്തിയത്.
വെറും റോട്ടിയോടൊപ്പം ചുട്ട ആട്ടിറച്ചി, ഇടയകാലഘട്ടം മുതലേ, തുർക്കികളുടെ ഭക്ഷണരീതിയിലെ അവിഭാജ്യഘടകമാണ്.
നാടോടികളായിരുന്ന കാലം മുതൽക്കേ തുർക്കി പോരാളികൾ വലിയ മാംസക്കഷണങ്ങൾ വാളിൽക്കോർത്ത് തീയിൽ ചുട്ടെടുത്തിരുന്നു.
ഇറച്ചിയിൽ നിന്നും ഉരുകുന്ന നേയ്യ് തീയിൽ വീഴുകയും അതുകൊണ്ടുതന്നെ ആളിക്കത്തുന്ന തീയിൽ ഇറച്ചി കരിയുകയും ചെയ്യാറുണ്ടായിരുന്നു.
ഇതിന് ഒരു പരിഹാരമായാണ് ഉസ്ത കൽക്കരി നിറക്കാവുന്ന കുത്തനെയുള്ള ഒരു അടുപ്പ് രൂപകൽപ്പന ചെയ്തത്.
വാളിൽക്കോർത്ത് അഇറച്ചികഷണങ്ങൾ അടുപ്പിന് സമീപം കുത്തി നിർത്തി വേവിക്കുകയും ചെയ്തു.
അതോടൊപ്പം ഉരുകുന്ന നെയ്യ് ഇറച്ചിയിൽത്തന്നെ പറ്റുകയും ചെയ്യുന്നു.
മുകൾ ഭാഗത്ത് നിന്ന് താഴോട്ട് കനം കുറഞ്ഞ് വരത്തക്കവിധമാണ് ഷവർമ്മക്കമ്പിയിൽ ഇറച്ചി കൊരുക്കുന്നത്.
ഏറ്റവും മുകളിലായി നാരങ്ങ, തക്കാളി, സവാള ഇവയെല്ലാമോ ഏതെങ്കിലുമോ കൊരുക്കുന്നു.
പിന്നീട് ഷവർമ്മയുടെ രുചി വർദ്ധിപ്പിക്കുന്നതിനായി മൃഗക്കൊഴുപ്പ് കൊരുക്കും.
തീ ജ്വലയിൽ കൊഴുപ്പ് ഉരുകി താഴെയുള്ള ഇറച്ചിയിൽ ചേരുന്നതിനാണിങ്ങനെ ചെയ്യുന്നത്.
ഇറച്ചി വേകുന്നതിനനുസരിച്ച് കനം കുറഞ്ഞ കത്തി കൊണ്ടോ മെഷീൻ ഉപയോഗിച്ചോ ചെത്തി അരിഞ്ഞ് മാറ്റി ഷവർമ്മയുടെ എല്ലാ ഭാഗവും വേവുന്നതിനായി കമ്പി തിരിച്ചു കൊണ്ടിരിക്കും.
അരിഞ്ഞ ഇറച്ചി നീളമുള്ള ബണ്ണിനകത്തോ, കുബ്ബൂസിനുള്ളിലോ നിറച്ചാണ് ഷവർമ്മ നിർമ്മിക്കുന്നത്.
മദ്ധ്യേഷ്യൻ രാജ്യങ്ങൾക്കു പുറമെ മറ്റ് രാജ്യങ്ങളിലെക്കും ഷവർമ്മയുടെ പ്രചാരം വർദ്ധിച്ചുകൊണ്ടിരിക്കുകയാണ്.
ചിത്രങ്ങൾ ഷവർമ തയ്യാറാക്കാനായി വെന്ത ഇറച്ചി ചെറുതായി അരിഞ്ഞെടുക്കുന്നു പ്ലേറ്റ് ഷവർമ്മ അവലംബം
കാറ്റി എഡർ ഇംഗ്ലീഷ് വിലാസം https://ml.wikipedia.org/wiki/Katie_Eder
ഒരു അമേരിക്കൻ ആക്ടിവിസ്റ്റും സാമൂഹിക സംരംഭകയുമാണ് കാറ്റി എഡർ (ജനനം സി. 1999/2000).
അവർ 50 മൈൽസ് മോർ, കിഡ്‌സ് ടെയിൽസ്, ദി ഫ്യൂച്ചർ കോയലിഷൻ എന്നീ സാമൂഹിക പ്രത്യാഘാത സംരംഭങ്ങൾ സ്ഥാപിക്കുകയും നയിക്കുകയും ചെയ്തിട്ടുണ്ട്.
2019 ഡിസംബറിൽ, ഫോർബ്സ് 30 അണ്ടർ 30 നിയമത്തിലും നയത്തിലും ഒരാളായി എഡറിനെ തിരഞ്ഞെടുത്തു.
എഡർ ജനിച്ചതും വളർന്നതും വിസ്കോൺസിനിലെ മിൽവാക്കിയിലാണ്.
കാറ്റി 2018-ൽ ഷോർവുഡ് ഹൈസ്‌കൂളിൽ നിന്ന് ബിരുദം നേടി.
അവൾ അഞ്ച് മക്കളിൽ ഇളയവളാണ്.
ആക്ടിവിസം കിഡ്‌സ് ടെയിൽസ്
കേറ്റിക്ക് 13 വയസ്സുള്ളപ്പോൾ, സ്‌കൂളിന് പുറത്ത് എഴുത്ത് അനുഭവങ്ങൾ ലഭ്യമല്ലാത്ത കുട്ടികൾക്കായി കൗമാരക്കാർ പഠിപ്പിക്കുന്ന സർഗ്ഗാത്മക എഴുത്ത് ശിൽപശാലകൾ കൊണ്ടുവരുന്നതിനായി കിഡ്‌സ് ടെയിൽസ് എന്ന ലാഭേച്ഛയില്ലാത്ത സ്ഥാപനം അവർ സ്ഥാപിച്ചു.
ഒരു കിഡ്‌സ് ടെയിൽസ് വർക്ക്‌ഷോപ്പിൽ, കുട്ടികൾ ഒരു ചെറുകഥ എഴുതുന്നു, അത് ഒരു ആന്തോളജിയിൽ പ്രസിദ്ധീകരിച്ചു.